laion/Wikipedia-Exotic huggingface dataset:
বরকল থানা

বরকল থানা বাংলাদেশের রাঙ্গামাটি জেলার অন্তর্গত বরকল উপজেলার একটি থানা। বরকল থানা গঠিত হয় ১৯২৩ সালে। বরকল উপজেলার ৫টি ইউনিয়নের প্রশাসনিক কার্যক্রম বরকল থানার আওতাধীন। ইউনিয়নসমূহ: ১নং সুবলং ২নং বরকল ৩নং আইমাছড়া ৪নং ভূষণছড়া ৫নং বড় হরিণা বরকল উপজেলা রাঙ্গামাটি জেলা "বরকল থানা-"। police.barkal.rangamati.gov.bd।  "বরকল উপজেলা - বাংলাপিডিয়া"। bn.banglapedia.org।
সাহিত্যের ইতিহাস

সাহিত্যের ইতিহাস হল পদ্য ও গদ্য ছন্দে লিখনের ঐতিহাসিক বিবর্তন। ইহা পাঠক, শ্রোতা বা পর্যবেক্ষককে বিনোদন, শিক্ষা ও নির্দেশনা প্রদানের প্রচেষ্টা এবং এই কর্মগুলোর সাহিত্যিক রীতির বিকাশ বিষয়ে আলোকপাত করে। সকল লেখনীই সাহিত্যের মর্যাদা লাভ করে না। কিছু রেকর্ডকৃত নথি, যেমন তথ্যের সংকলন (চেক রেজিস্টার) সাহিত্য নয়। আলোচ্য নিবন্ধে সাহিত্যিক মানসম্পন্ন লেখনীর বিবর্তন তুলে ধরা হবে। সাহিত্য ও লেখনী সম্পর্কিত হলেও একটি অপরটির প্রতিশব্দ নয়। সুমের সভ্যতা সময়কালের প্রাপ্ত প্রথমদিকের লেখনীকে কোনভাবেই সাহিত্য বলে বিবেচনা করা যায় না এবং প্রারম্ভিক মিশরীয় হায়রোগ্লিফিকস বা প্রাচীন চীন সময়কালের সহস্র লগের ক্ষেত্রেও তা সত্য। লিখিত নথি সংকলন অন্যান্য বিশয়সমূহের চেয়ে অধিক সাহিত্য মান সম্পন্ন এ নিয়ে পণ্ডিতদের মধ্যে মতোবিরোধ রয়েছে এবং এই সংজ্ঞাটি সম্পূর্ণই বিষয়ভিত্তিক। প্রারম্ভিক সময়ের কিছু লেখনীকে পৃথক করা হয়েছে, যা সাহিত্যিক মান সম্পন্ন। যেমন, খ্রিস্টপূর্ব ২০০০ অব্দে সুমের ভাষায় প্রাপ্ত গিলগামেশের মহাকাব্য এবং আনুমানিক খ্রিস্টপূর্ব ১২৫০ অব্দে প্রাপ্ত প্যাপিরাস অব অনিতে লিখিত বুক অব দ্য ডেড, কিন্তু সম্ভবত তা খ্রিস্টপূর্ব ১৮শ শতকে লিখিত। প্রাচীন মিশরীয় সাহিত্য সাহিত্যের ইতিহাসের প্রারম্ভিক অধ্যয়নে অন্তর্ভুক্ত করা হয় নি, কারণ ১৯শ শতাব্দীর পূর্বে প্রাচীন মিশরীয় লেখনীগুলো ইউরোপীয় ভাষায় অনূদিত হয় নি। শিজিং হল সবচেয়ে প্রাচীন বিদ্যমান চীনা পদ্য সংকলন। এতে খ্রিস্টপূর্ব ১১শ শতক থেকে ৭ম শতক পর্যন্ত লিখিত বিভিন্ন বেনামী লেখকের ৩০৫টি কাজ পাওয়া গেছে। হিব্রু সাহিত্য বিষয়ক বইগুলো হিব্রু ভাষার বাইবেলের সাথে এক সহস্রাব্দ ধরে বিকশিত হয়েছে। সবচেয়ে প্রাচীন হিব্রু ভাষার লেখনী খ্রিস্টপূর্ব ১১শ বা ১০ম শতাব্দীর বলে ধারণা করা হয় এবং বাকি লেখাগুলো আরও পরবর্তী সময়ের। প্রাচীন গ্রিক সমাজ সাহিত্যে ব্যাপক গুরুত্ব আরোপ করে। অনেক লেখক হোমার রচিত ইলিয়াড ও ওডিসি দিয়েই পশ্চিমা সাহিত্যের রীতির সূত্রপাত হয়েছে বলে মনে করেন। এই দুটি মহাকাব্য তাদের যুদ্ধ ও শান্তি, সম্মান ও মর্যাদা, এবং ভালোবাসা ও ঘৃণার দক্ষ ও স্পষ্ট বহিঃপ্রকাশ ঘটিয়েছে। পরবর্তী গ্রিক কবিদের মধ্যে উল্লেখযোগ্য হলেন স্যাফো, যিনি গীতিকবিতাকে সাহিত্যিক ধরন হিসেবে সংজ্ঞায়িত করেছেন। অনেক ক্ষেত্রে রোমান প্রজাতন্ত্র ও রোমান সাম্রাজ্যের লেখকগণ নতুন কিছু সৃষ্টির পরিবর্তে মহান গ্রিক লেখকদের অনুকরণ করেছেন। যেমন, ভের্গিল রচিত ইনিদ অনেক দিক থেকে হোমারের ইলিয়াড-এর অনুকরণে রচিত এবং হাস্যরসধর্মী নাট্যকার প্লতাস অ্যারিস্টোফানিসের পদাঙ্ক অনুসরণ করেছেন। ভারতে সাহিত্যিক রীতির সূত্রপাত হয়েছে দার্শনিক ও ধর্মীয় তত্ত্বের উপর ভিত্তি করে এবং দুটি অন্যতম প্রধান রীতি হল শ্রুতি ও স্মৃতি।
পাহাড়তলী (দ্ব্যর্থতা নিরসন)

পাহাড়তলী নামে চট্টগ্রাম মহানগরীতে একটি মেট্রোপলিটন থানা, চট্টগ্রাম সিটি কর্পোরেশনে একটি ওয়ার্ড এবং চট্টগ্রাম জেলার রাউজান উপজেলায় একটি ইউনিয়ন রয়েছে। পাহাড়তলী দ্বারা বুঝানো যেতে পারে: পাহাড়তলী থানা পাহাড়তলী ওয়ার্ড পাহাড়তলী ইউনিয়ন এছাড়া উত্তর পাহাড়তলী ওয়ার্ড ও দক্ষিণ পাহাড়তলী ওয়ার্ড নামেও চট্টগ্রাম সিটি কর্পোরেশনে আরও দুইটি ওয়ার্ড রয়েছে। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
হ্যারল্ড জিলিগান

আলফ্রেড হার্বার্ট হ্যারল্ড জিলিগান (ইংরেজি: Harold Gilligan; জন্ম: ২৯ জুন, ১৮৯৬ - মৃত্যু: ৫ মে, ১৯৭৮) লন্ডনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, লেগ ব্রেক বোলিং করতেন হ্যারল্ড জিলিগান। ১০ জানুয়ারি, ১৯৩০ তারিখে টেস্ট অভিষেক ঘটে হ্যারল্ড জিলিগানের। ১৯২৯-৩০ মৌসুমে ইংরেজ দলের অধিনায়কের দায়িত্ব নিয়ে নিউজিল্যান্ড সফরে যান। চার টেস্টের ঐ সিরিজে তার দল ১-০ ব্যবধানে জয় পায়। ঐ একই সময়ে সম্মানীয় ফ্রেডি ক্যালথর্পের নেতৃত্বে আরও একটি ইংরেজ দল ওয়েস্ট ইন্ডিজ সফরে যায়। সীমিত দক্ষতাসম্পন্ন ডানহাতি ব্যাটসম্যান হিসেবে খেলতেন হ্যারল্ড জিলিগান। এছাড়াও, মাঝে-মধ্যে পরিবর্তিত বোলার হিসেবে বোলিং করতেন। ১৯২৩ সালে গৌরববিহীন রেকর্ড গড়েন। ঐ মৌসুমে ৭০বার ব্যাটিং করে মাত্র ১৭.৭০ গড়ে ১,১৮৬ রান তুলেছিলেন। এক মৌসুমে সহস্রাধিক রান তোলা ক্রিকেটারদের মধ্যে এটি সর্বনিম্ন। হ্যারল্ড জিলিগানের সহোদর ভাই আর্থার জিলিগান ১৯২৪-২৫ মৌসুমে ইংল্যান্ড দলকে নেতৃত্ব দিয়েছিলেন। এরফলে ইংল্যান্ডের পক্ষে অদ্যাবধি একমাত্র ঘটনারূপে দুই ভাইয়ের অধিনায়কত্ব করার নজির সৃষ্টি হয়। উভয়েই ডালউইচ কলেজে অধ্যয়ন করেছেন। অন্য ভাই ফ্রাঙ্ক জিলিগান এসেক্সের পক্ষে খেলেছেন। ১৯৫৯ সালে ইংল্যান্ডের সাবেক অধিনায়ক পিটার মে’র সাথে স্বীয় কন্যা ভার্জিনিয়া জিলিগানের বৈবাহিক সম্পর্ক স্থাপন করেন। তাদের সংসারে চার কন্যা ছিল। ৫ মে, ১৯৭৮ তারিখে সারের শামলি গ্রিন এলাকায় ৮২ বছর বয়সে হ্যারল্ড জিলিগানের দেহাবসান ঘটে। Hodges, S, (1981), God's Gift: A Living History of Dulwich College, Heinemann, London, p. 233. উইকিমিডিয়া কমন্সে হ্যারল্ড জিলিগান সংক্রান্ত মিডিয়া রয়েছে। ইএসপিএনক্রিকইনফোতে হ্যারল্ড জিলিগান (ইংরেজি) ক্রিকেটআর্কাইভে হ্যারল্ড জিলিগান (সদস্যতা প্রয়োজনীয়) (ইংরেজি)
হার্বার্ট হুভার

হার্বার্ট হুভার (ইংরেজি: Herbert Hoover; ১০ আগস্ট ১৮৭৪ – ২০ অক্টোবর ১৯৬৪) ছিলেন মার্কিন যুক্তরাষ্ট্রের ৩১তম রাষ্ট্রপতি। তিনি ১৯২৯ থেকে ১৯৩৩ সালে মহামন্দাকালীন সময়ে রাষ্ট্রপতির দায়িত্ব পালন করেন। মহামন্দার কারণে রাষ্ট্রপতি হিসেবে তার পদক্ষেপগুলো ঢাকা পড়ে যায়। ১৯৩২ সালের রাষ্ট্রপতি নির্বাচনে তিনি ডেমোক্র্যাটিক পার্টির ফ্রাঙ্কলিন ডি. রুজভেল্টের কাছে পরাজিত হন। হার্বার্ট হুভার ১৮৭৪ সালের ১০ই আগস্ট আইওয়ার ওয়েস্ট ব্রাঞ্চে জন্মগ্রহণ করেন। তিনি একমাত্র রাষ্ট্রপতি যিনি এই অঙ্গরাজ্যে জন্মগ্রহণ করেন এবং মিসিসিপি নদীর পার্শ্ববর্তী অঞ্চলে জন্মগ্রহণ করা প্রথম প্রজন্ম। তার পিতা জেসি হুভার (১৮৪৯-১৮৮০) ছিলেন একজন কামার ও যন্ত্রাংশের দোকানের মালিক। তার পূর্বপুরুষগণ জার্মান (ফাউৎজ, ওয়েমেয়ার), জার্মান-সুইস (হুবার, বুর্খার্ট) ও ইংরেজ ছিলেন। হার্বার্টের জন্মের ২০ বছর পূর্বে জেসি হুভার ও তার পিতা এলি ওহাইও থেকে আইওয়া অঙ্গরাজ্যে আসেন। হার্বার্টের মাতা হুল্ডা র‍্যান্ডাল মিনথর্ন (১৮৪৯-১৮৮৪) কানাডার অন্টারিওর নরউইচে জন্মগ্রহণ করেন। তার পূর্বপুরুষগণ ইংরেজ ও আইরিশ ছিল। বার্নার ১৯৯৬, পৃ. ৪।
নবি মুম্বই মেট্রো

নবি মুম্বাই মেট্রো ভারতের মহারাষ্ট্র রাজ্যের নবি মুম্বাই শহরে, নির্মাণাধীন একটি দ্রুত পরিবহন ব্যবস্থা। নগর ও শিল্প উন্নয়ন কর্পোরেশন (সিডকো) -এর তত্ত্বাবধানে নবি মুম্বাই মেট্রো-এর পরিকল্পনা ও নির্মাণ কাজ চলছে। মেট্রো ব্যবস্থাটি মোট দৈর্ঘ্য ১০৬.৪ কিলোমিটার (৬৬.১ মাইল) এবং তিনটি রেল লাইনের সমন্বয়ে গঠিত। প্রকল্পের জন্য ভিত্তি প্রস্তর ১ মে ২০১১ সালে স্থাপিত হয়; নির্মাণ বিলম্বের কারণে, মেট্রো প্রথম লাইনটি মে ২০১৮ সালে খোলা হবে। মেট্রো এর প্রযুক্তিগত পরিকাঠামো এবং রোলিং স্টক আনসডডো এসটিএস, টাটা প্রজেক্টস এবং সিএসআর ঝুঝো দ্বারা সরবরাহ করা হচ্ছে। ২৯ এপ্রিল ২০১০ সালে নবি মুম্বাই মেট্রো প্রকল্প আনুষ্ঠানিক অনুমোদন পেয়েছে, এবং ২১ শে মে ২০১১ সালে একটি পাবলিক শুনানিতে কেউ পরিকল্পনায় কোনও আপত্তি জানায়নি। ৩০ সেপ্টেম্বর ২০২০ সালে মহারাষ্ট্র সরকার দ্বারা ইন্ডিয়ান ট্রামওয়ে অ্যাক্ট ১৮৮৬-এর অধীনে বেলাপুর-পন্দের-কলামোলি-খন্দেশ্বর লাইনের বাস্তবায়নকারী সংস্থা হিসেবে সিডকো নামকরণ করা হয়। মেট্রোর ভিত্তিপ্রস্তর মুখ্যমন্ত্রী পৃথ্বীরাজ চৌহান ১ মে ২০১১ স্থাপন করেন এবং ২০১১ সালের অক্টোবরে সিস্টেমের প্রথম পর্যায়ে সাধারণ ভিত্তি কাজ শুরু হয়। মার্চ ২০১২ সালে, সিডকো মুম্বই মেট্রোকে প্রস্তাবিত সংযোগ সহ মেট্রো এর সম্পূর্ণ মাস্টার প্ল্যান মুক্তি দেয়। ২০১৭ সালের ফেব্রুয়ারি মাসে, রিয়েটস নতুন মুম্বাই মেট্রোর লাইন ২, ৩ এবং ৪-এর জন্য একটি অন্তর্বর্তিক বিস্তারিত প্রকল্প প্রতিবেদন (ডিপিআর) জমা দেয়। ফেব্রুয়ারি ২০১৩ সালে, নবি মুম্বাই এলাকায় হাজার হাজার গ্রামবাসী স্থানীয় আবাসন উন্নয়ন বিষয়ে সিডকোর নিষ্ক্রিয়তার বিরুদ্ধে প্রতিবাদ জানায়, অবকাঠামো প্রকল্পগুলোতে ক্ষতিগ্রস্ত স্থানীয়দের পুনর্বাসন প্রদানের ব্যর্থতার কারণে। বিক্ষোভকারীরা "সিডকো প্রধান কার্যালয় এবং অঞ্চলের সমস্ত উন্নয়ন প্রকল্প বন্ধ করে দেওয়ার জন্য অঙ্গীকার করেছিল। এগুলির মধ্যে রয়েছে মেট্রো প্রকল্প এবং বিমানবন্দর প্রকল্পের অগ্রগতি"। নবি মুম্বাই মেট্রোর দৈর্ঘ্য ১০৬.৪ কিলোমিটার (66.1 মাইল) এবং মোট পাঁচটি লাইন নির্মাণের পরিকল্পনা করা হয়েছে। ২০১৭ সালের মে মাসে মেট্রো লাইন ১ -এর নির্মাণের অধীনে রয়েছে, যা ২০১৮ সালের মে মাসে শুরু হওয়ার কথা ছিল। তবে এটি মে ২০১৯ সালে চালু হবে। "Introduction"। CIDCO। ২০১২। সংগ্রহের তারিখ ৩ জুলাই ২০১৪।  "Work on first phase of Navi Mumbai Metro Rail begins"। The Economic Times। ২৮ অক্টোবর ২০১১। সংগ্রহের তারিখ ৩০ অক্টোবর ২০১১।  "Navi Mumbai Metro misses deadline, may start operations by 2017"। The Times of India। ৬ জুলাই ২০১৪। সংগ্রহের তারিখ ১ নভেম্বর ২০১৪।  "Next metro only by 2016 - Mumbai - DNA"। DNA India। সংগ্রহের তারিখ ২৮ সেপ্টেম্বর ২০১৩।  উদ্ধৃতি ত্রুটি: <ref> ট্যাগ বৈধ নয়; GazetteR নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; worldsnap1 নামের সূত্রটির জন্য কোন লেখা প্রদান করা হয়নি "Cidco takes Navi Mumbai metro plan ahead"। DNA India। ২৭ মার্চ ২০১২। সংগ্রহের তারিখ ৫ এপ্রিল ২০১২।  "Cidco studying interim report on 3 lines of Metro project - Times of India"। The Times of India। সংগ্রহের তারিখ ১৫ ফেব্রুয়ারি ২০১৭।  "Massive agitation by Navi Mumbai villagers from today"। Hindustan Times। ১১ ফেব্রুয়ারি ২০১৩। ১২ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৩।
এ টি এম আব্দুল ওয়াহাব

এ টি এম আব্দুল ওয়াহাব (জন্ম: ২৯ ডিসেম্বর ১৯৪৬) বাংলাদেশ সেনাবাহিনীর অবসর প্রাপ্ত মেজর জেনারেল ও রাজনীতিবিদ। তিনি মাগুরা-১ আসনের সংসদ সদস্য ছিলেন। তিনি বাংলাদেশ রেড ক্রিসেন্ট সোসাইটির চেয়ারম্যান হিসেবে দায়িত্ব পালন করছেন। মুক্তিযুদ্ধের সক্রিয়ভাবে অংশগ্রহণ করেন ও সাব সেক্টর কমান্ডারের দায়িত্ব পালন করেন। আব্দুল ওয়াহাবের ২৯ ডিসেম্বর ১৯৪৬ সালে মাগুরা জেলার শ্রীপুর উপজেলার টুপিপাড়া গ্রামে জন্মগ্রহণ করেন। তিনি শ্রীপুর এম সি পাইলট মাধ্যমিক বিদ্যালয় থেকে মাধ্যমিক, কুষ্টিয়া সরকারি কলেজ থেকে উচ্চ মাধ্যমিক এবং ১৯৬৭ সালে বাংলাদেশ প্রকৌশল বিশ্ববিদ্যালয় (বুয়েট) হতে স্নাতকোত্তর ডিগ্রী লাভ করেন। এ টি এম ‍আব্দুল ওয়াহাব ১৯৬৮ সালে পাকিস্তান সেনাবাহিনীতে যোগদান করেন। ১৯৭১ সালে তিনি মুক্তিযুদ্ধের সক্রিয়ভাবে অংশগ্রহণ করেন ও সাব সেক্টর কমান্ডারের দায়িত্ব পালন করেন। দেশ স্বাধীন হওয়ার পর বাংলাদেশ সেনাবাহিনীতে বিভিন্ন গুরুত্বপূর্ণ পদে দায়িত্ব পালন করেন। তিনি বাংলাদেশ সেনাবাহিনী থেকে ২০০২ সালে অবসরে যান। বর্তমানে তিনি বাংলাদেশ রেড ক্রিসেন্ট সোসাইটির চেয়ারম্যান হিসেবে দায়িত্ব পালন করছেন। দশম জাতীয় সংসদের মাগুরা-১ আসনের সংসদ সদস্য সিরাজুল আকবর ৯ মার্চ ২০১৫ সালে মৃত্যুবরণ করলে উপ-নির্বাচনে এ টি এম ‍আব্দুল ওয়াহাব বাংলাদেশ আওয়ামী লীগ প্রার্থী হিসেবে প্রথমবারের মতো সংসদ সদস্য নির্বাচিত হন। "Major General ATM Abdul Wahab (Rtd.) History"। Amarmp। সংগ্রহের তারিখ ৮ নভেম্বর ২০১৮।  প্রতিবেদক, নিজস্ব। "বাংলাদেশ রেড ক্রিসেন্ট সোসাইটির নতুন চেয়ারম্যান আবদুল ওয়াহ্হাব"। Prothomalo। সংগ্রহের তারিখ ২০২১-১১-২৪। [স্থায়ীভাবে অকার্যকর সংযোগ]
কবিরুল হক

মোঃ কবিরুল হক মুক্তি (জন্ম: ৩০ জুন, ১৯৭১) বাংলাদেশের নড়াইল-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। কবিরুল হকের পৈতৃক বাড়ি নড়াইল জেলার কালিয়া উপজেলার বেন্দারচর গ্রামে। তিনি স্নাতকোত্তর পাশ করেছেন। তার পিতা এখলাস উদ্দিন আহমদ মুক্তিযুদ্ধের সংগঠক যিনি তৎকালীন যশোর-১২ আসনের সংসদ সদস্য ছিলেন। পেশায় ব্যবসায়ী কবিরুল হক রাজনীতির সঙ্গে সক্রিয় ভাবে যুক্ত আছেন। তিনি দুই দুই বার কালিয়া পৌরসভার নির্বাচিত চেয়ারম্যান (১৯৯৯-২০০৮) ও কালিয়া উপজেলা আওয়ামী লীগে সাধারণ সম্পাদক ছিলেন। ২০০৮ সালের নবম, ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি নড়াইল-১ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  নড়াইল-১, মো: কবিরুল হক মুক্তি। "Constituency 93_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত"। দ্য ডেইলি স্টার। সংগ্রহের তারিখ ৬ আগস্ট ২০২৪।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
মীর শওকাত আলী বাদশা

মীর শওকাত আলী বাদশা (জন্ম: ৩১ ডিসেম্বর, ১৯৪৬) বাংলাদেশের একজন রাজনীতিবিদ ও আইনজীবী। তিনি বাগেরহাট-২ আসনের সংসদ সদস্য ছিলেন। শওকাত আলী বাদশা ৩১ ডিসেম্বর, ১৯৪৬ সালে বাগেরহাটে কচুয়ার টেংরাখালীতে জন্মগ্রহণ করেন। তিনি আইন বিষয়ে স্নাতকোত্তর ডিগ্রি অর্জন করেছেন। তার ভাই সাবেক সংসদ সদস্য মীর সাখাওয়াত আলী দারু। বাদশা রাজশাহী বিশ্ববিদ্যালয় ছাত্রসংসদের ভিপি মীর শওকাত আলী বাদশা একজন আইনজীবী। শওকাত আলী বাদশা ষাটের দশকের সামরিক শাসন বিরোধী ছাত্র আন্দোলন, ঊনসত্তরের গণঅভ্যুত্থান, বাংলাদেশের স্বাধীনতা যুদ্ধের সংগঠক, ৯০ এর গণ অভ্যুত্থানসহ সকল গণতান্ত্রিক আন্দোলনে ভূমিকা রাখেন। তিনি বাংলাদেশ আওয়ামী লীগের রাজনীতির সঙ্গে সক্রিয় ভাবে যুক্ত আছেন। তিনি ২০০৮ সালের নবম ও ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-২ আসন থেকে সংসদ সদস্য নির্বাচিত হন। বাগেরহাট-২, মীর শওকাত আলী বাদশা। "Constituency 96_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৯-২০।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  Boishakhi। "ছয়দফার গুরুত্ব ছিল অপরিসীম: শওকত আলী বাদশা | Boishakhi Online"। boishakhionline.com। সংগ্রহের তারিখ ২০২৩-০৯-২০। [স্থায়ীভাবে অকার্যকর সংযোগ]
হাবিবুন নাহার

হাবিবুন নাহার (জন্ম: ১৮ সেপ্টেম্বর ১৯৫৪) হলেন একজন বাংলাদেশী নারী রাজনীতিবিদ ও সাবেক সংসদ সদস্য। তিনি ২০০৮ ও ২০১৮ সালের উপ নির্বাচনে বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হয়েছিলেন। একাদশ সংসদ নির্বাচনে পরিবেশ মন্ত্রনালয়ে তিনি পরিবেশ উপমন্ত্রী হিসেবে দায়িত্ব পান। দ্বাদশ জাতীয় সংসদ নির্বাচন, ২০২৪ এ চতুর্থ বারের মতো বাংলাদেশ আওয়ামী লীগের প্রার্থী হিসেবে বাগেরহাট-৩ আসন থেকে সংসদ সদস্য নির্বাচিত হন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান। হাবিবুন নাহারের পৈতৃক বাড়ি বাগেরহাট জেলায়। হাবিবুন নাহার ২০০৮ সালে বাগেরহাট-৩ থেকে প্রথমবারের মত সংসদ সদস্য নির্বাচিত হন। ২০১৪ সালের নির্বাচনে এ আসনে তার স্বামী তালুকদার আবদুল খালেক বিনা প্রতিদ্বন্দ্বিতায় সংসদ সদস্য নির্বাচিত হয়। খুলনা সিটি করপোরেশন নির্বাচনে মেয়র পদে প্রতিদ্বন্দ্বিতা করতে তালুকদার আবদুল খালেক পদত্যাগ করেন। জুন ২০১৮ সালে এ আসনে উপ-নির্বাচন অনুষ্ঠিত হয়। উপনির্বাচনে আওয়ামী লীগের দলীয় প্রার্থী হাবিবুন নাহার বিনা প্রতিদ্বন্দ্বিতায় সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। "জাতীয় সংসদ বিলুপ্ত ঘোষণা রাষ্ট্রপতির"। দৈনিক কালের কন্ঠ। ২০২৪-০৮-০৬। সংগ্রহের তারিখ ২০২৪-০৮-১৪।  [১] বাগেরহাট-৩, হাবিবুন নাহার। "Constituency 97_10th_Bn"। www.parliament.gov.bd। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  "মেয়র খালেকের স্ত্রী বিনা প্রতিদ্বন্দ্বিতায় নির্বাচিত"। প্রথম আলো। বাগেরহাট। ৪ জুন ২০১৮। সংগ্রহের তারিখ ১ ডিসেম্বর ২০১৮।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "জাতীয় সংসদ বিলুপ্ত"। দ্য ডেইলি স্টার। সংগ্রহের তারিখ ৬ আগস্ট ২০২৪।  ৯ম জাতীয় সংসদের নির্বাচিত সংসদ সদস্য ওয়েব্যাক মেশিনে আর্কাইভকৃত ২০১৮-০৯-২০ তারিখে
মোজাম্মেল হোসেন (রাজনীতিবিদ)

মোজাম্মেল হোসেন (১ আগস্ট ১৯৪০ – ১০ জানুয়ারি ২০২০) বাংলাদেশের বাগেরহাট জেলার একজন চিকিৎসক ও রাজনীতিবিদ ছিলেন যিনি বাংলাদেশ আওয়ামী লীগের রাজনীতির সাথে যুক্ত ছিলেন এবং বাগেরহাট-১ ও বাগেরহাট-৪ আসনের সাংসদ ছিলেন। মোজাম্মেল হোসেনের পৈতৃক বাড়ি বাগেরহাট জেলার বাগেরহাট সদর উপজেলার আমলাপাড়া এলাকায়। তার জন্ম ১৯৪০ সালের ১ আগস্ট। তিনি এমবিবিএস ডিগ্রি অর্জন করেছেন। মোজাম্মেল হোসেন ১৯৯১ সালে বাগেরহাট-১ আসন থেকে সাংসদ হিসেবে নির্বাচিত হন। এরপর‍, তিনি ১৯৯৬ সালে বাগেরহাট-৪ আসন থেকে সাংসদ হিসেবে নির্বাচিত হন। তিনি ২০০৮, ২০১৪ ও ২০১৮ সালেও বাগেরহাট-৪ আসন থেকে সাংসদ হিসেবে নির্বাচিত হয়েছিলেন। ১৯৯৬ সালে মোজাম্মেল হোসেনকে সমাজকল্যাণ মন্ত্রণালয় এবং মহিলা ও শিশু বিষয়ক মন্ত্রণালয়ের প্রতিমন্ত্রী হিসেবে নিযুক্ত করা হয়েছিল। এছাড়া, তিনি সমাজকল্যাণ মন্ত্রণালয় সংক্রান্ত সংসদীয় কমিটির সভাপতির দায়িত্ব পালন করেছিলেন। মোজাম্মেল ১০ জানুয়ারি ২০২০ সালে বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৭৯ বছর বয়সে মৃত্যুবরণ করেন। বাগেরহাট-৪, মো: মোজাম্মেল হোসেন। "Constituency 98_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  "List of 5th Parliament Members"। জাতীয় সংসদ। ১৯ জুলাই ২০২৩ তারিখে মূল (PDF) থেকে আর্কাইভ করা। সংগ্রহের তারিখ ৯ এপ্রিল ২০১৮।  "List of 7th Parliament Members"। জাতীয় সংসদ। ৩ ফেব্রুয়ারি ২০১৪ তারিখে মূল (PDF) থেকে আর্কাইভ করা। সংগ্রহের তারিখ ৬ মার্চ ২০১৮।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। ৩১ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০২০।  "১০ম জাতীয় সংসদ সদস্য তালিকা (বাংলা)"। জাতীয় সংসদ। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। সংগ্রহের তারিখ ৬ ফেব্রুয়ারি ২০১৮।  "কে কোন আসন থেকে জয়ী হলেন"। আরটিভি। ৩১ ডিসেম্বর ২০১৮। ১৪ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১০ জানুয়ারি ২০২০।  "বাগেরহাট-৪ আসনের এমপি ডা. মোজাম্মেল হোসেন আর নেই"। কালের কণ্ঠ। ১০ জানুয়ারি ২০২০। সংগ্রহের তারিখ ১০ জানুয়ারি ২০২০।  "Tour starts in Bagerhat tomorrow"। The Daily Star (ইংরেজি ভাষায়)। ১৯ ডিসেম্বর ২০১৬। সংগ্রহের তারিখ ১১ নভেম্বর ২০১৮।  "বাগেরহাট-৪ আসনের এমপি ডা. মোজাম্মেল হোসেন আর নেই"। বাংলাদেশ প্রতিদিন। ১০ জানুয়ারি ২০২০। সংগ্রহের তারিখ ১০ জানুয়ারি ২০২০।  "বাগেরহাট-৪ আসনের এমপি মোজাম্মেল হোসেন আর নেই"। আমাদের সময়। ১০ জানুয়ারি ২০২০। সংগ্রহের তারিখ ১০ জানুয়ারি ২০২০।
পঞ্চানন বিশ্বাস

পঞ্চানন বিশ্বাস (জন্ম: ২৪ অক্টোবর, ১৯৪৩) বাংলাদেশের খুলনা-১ আসনের সাবেক সংসদ সদস্য। তিনি ১৯৯৬ সাল বাংলাদেশ আওয়ামী লীগ থেকে একাধিকবার সংসদ সদস্য হিসেবে নির্বাচিত হয়েছেন। পঞ্চানন বিশ্বাসের পৈতৃক বাড়ি খুলনা জেলার বটিয়াঘাটা উপজেলার হেতালবুনিয়া গ্রামে।তিনি খুলনা সেন্ট জোসেফ্‌স উচ্চ বিদ্যালয় থেকে তার মাধ্যমিক ও খুলনা বি.এল.কলেজ থেকে উচ্চ মাধ্যমিক শেষ করেন। তিনি স্নাতক ডিগ্রি অর্জন করেছেন। পঞ্চানন বিশ্বাসের পিতার নাম আশুতোষ বিশ্বাস ও মাতা সুরোধনী বিশ্বাস । তার পিতামাতার ছয় সন্তানের মধ্যে তিনি জ্যেষ্ঠ । তার ভাইবোনেরা হলেন লক্ষ্মী বিশ্বাস, লতিকা বিশ্বাস, গৌতম বিশ্বাস, পলাশ বিশ্বাস (মৃত),পনেশ বিশ্বাস ।তার স্ত্রী প্রমিলা বিশ্বাস । তিনি দুই সন্তানের জনক । পেশায় কৃষক পঞ্চানন বিশ্বাস রাজনীতির সঙ্গে সক্রিয় ভাবে যুক্ত আছেন। তিনি চতুর্থবারের মতো সংসদ সদস্য নির্বাচিত হয়েছেন। 2019 সালে তিনি প্রথমবারের মতো জাতীয় সংসদের হুইপ হিসাবে নিযুক্ত হন এবং এখন ও পর্যন্ত সুষ্ঠু ও সুন্দর ভাবে দায়িত্ব পালন করে যাচ্ছেন । খুলনা-১, পঞ্চানন বিশ্বাস। "Constituency 99_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
মুহাম্মদ মিজানুর রহমান

মুহাম্মদ মিজানুর রহমান (জন্ম: ০১ জুন, ১৯৫৭) বাংলাদেশের খুলনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। মিজানুর রহমানের পৈতৃক বাড়ি খুলনা জেলার সদর উপজেলার ইসলামপুর রোড এলাকায়। তিনি সেন্ট জোসেফ্‌স উচ্চ বিদ্যালয় হতে ম্যাট্রিকুলেশন পাস করেন। তিনি স্নাতক ডিগ্রি অর্জন করেছেন। পেশার ব্যবসায়ী মিজানুর রহমান রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন। খুলনা-২, মুহাম্মদ মিজানুর রহমান। "Constituency 100_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
শেখ মোঃ নূরুল হক

শেখ মোঃ নূরুল হক (১৫ নভেম্বর ১৯৪০ - ২৯ জুলাই ২০২০) একজন বাংলাদেশী রাজনীতিবিদ ও সাবেক সংসদ সদস্য। তিনি বাংলাদেশ জাতীয় সংসদের খুলনা-৬ আসন থেকে ১৯৯৬ ও ২০১৪ সালে বাংলাদেশ আওয়ামী লীগের মনোনয়নে সংসদ সদস্য হিসেবে নির্বাচিত হয়েছিলেন। নূরুল হকের পৈতৃক বাড়ি খুলনা জেলার পাইকগাছা উপজেলার পুরাইকাটি গ্রামে। তিনি আইন বিষয়ে স্নাতক ডিগ্রি অর্জন করেছেন। পেশায় আইনজীবী ও ব্যবসায়ী নূরুল হক রাজনীতির সঙ্গে সক্রিয় ভাবে যুক্ত ছিলেন। তিনি বাংলাদেশ আওয়ামী লীগের জাতীয় কমিটির সদস্য ছিলেন। নূরুল হক ১৯৯১ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে খুলনা-৬ আসনে অংশগ্রহণ করেছিলেন কিন্তু জামায়াতে ইসলামীর প্রার্থী শাহ মোহাম্মদ রুহুল কুদ্দুসের নিকট পরাজিত হন। ১৯৯৬ সালে অনুষ্ঠিত ৭ম জাতীয় সংসদ নির্বাচনে তিনি পুনরায় অংশগ্রহণ করেন এবং ৬৬০৩৩ ভোট পেয়ে নির্বাচিত হন। তিনি ২০১৪ সালে দ্বিতীয়বারের মতো সংসদ সদস্য নির্বাচিত হয়েছিলেন। ২০২০ সালের ৯ জুলাই নূরুল হকের করোনা ধরা পরে। ১২ জুলাই তাকে উন্নত চিকিৎসার জন্য ঢাকায় নেওয়া হয়। ২৩ জুলাই করোনা নেগেটিভ ফলাফল আসলেও ২৯ জুলাই হৃদরোগে আক্রান্ত হয়ে মৃত্যুবরণ করেন। "খুলনার সাবেক সাংসদ নুরুল হক আর নেই"। ইউনাইটেড নিউজ অফ বাংলাদেশ। সংগ্রহের তারিখ ২০২০-০৭-৩১।  "Constituency 104_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৬।  "সাবেক এমপি শেখ নুরুল হকের মৃত্যু"। সংগ্রহের তারিখ ২০২০-০৭-৩১।  "খুলনার সাবেক সাংসদ শেখ নূরুল হক আর নেই"। এনটিভি। সংগ্রহের তারিখ ৩১ জুলাই ২০২০। [স্থায়ীভাবে অকার্যকর সংযোগ] ১০ম জাতীয় সংসদের নির্বাচিত সংসদ সদস্যদের তালিকা ওয়েব্যাক মেশিনে আর্কাইভকৃত ৯ মে ২০২০ তারিখে
এনাক্কুল ওরুভান

এনাক্কুল ওরুভান (তামিল: எனக்குள் ஒருவன், অনুবাদ 'আমার ভেতরে অন্য একজন') হচ্ছে ২০১৫ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন প্রসাদ রমার যিনি তামিল চলচ্চিত্র শিল্পে একদম নতুন এবং এটিই তার পরিচালিত প্রথম চলচ্চিত্র, চলচ্চিত্রটি প্রযোজনা করেন সি ভি কুমার। চলচ্চিত্রটি ২০১৩ সালের কন্নড় চলচ্চিত্র 'লুসিয়া'র পুনঃনির্মাণ যেটি পবন কুমার পরিচালনা করেছিলেন। চলচ্চিত্রটিতে সিদ্ধার্থ নারায়ণ এবং দীপা সন্নিধি মুখ্য ভূমিকায় অভিনয় করেন। সঙ্গীত পরিচালনায় ছিলেন সন্তোষ নারায়ণ। ২০১৫ সালের ৬ই মার্চ চলচ্চিত্রটি মুক্তি পায়। চলচ্চিত্রটির চূড়ান্ত দৃশ্য দেখানো শুরু করে এই প্লটটি অ-রৈখিক। কৌতুকের একটি রাজ্যে নায়ক এবং জীবন সমর্থন উপর জীবিত সঙ্গে চক্রান্ত শুরু হয়। শুরু থেকেই চলচ্চিত্রটি একই ব্যক্তির দুটি গল্প, এক রঙের এবং অন্যটি কালো এবং সাদা বলে। "Lucia in Tamil? - The Hindu"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ জুলাই ২০১৮।  http://timesofindia.indiatimes.com/entertainment/tamil/movie-reviews/Enakkul-Oruvan/movie-review/46479216.cms http://www.thehindu.com/features/cinema/cinema-reviews/enakkul-oruvan-reviewa-knockout-conceit-a-middling-movie/article6966735.ece ইন্টারনেট মুভি ডেটাবেজে এনাক্কুল ওরুভান (ইংরেজি)